
Revidert januar 2003
Revidert november 2006

Revidert januar 2016

§ 1       Formål

Idrettslagets formål er å drive idrett organisert i Norges idrettsforbund og olympiske og 
paralympiske komité (NIF). Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på de verdier som er vedtatt av Idrettstinget.

§ 2       Organisasjon


(1) 	Idrettslaget er selveiende og frittstående med utelukkende personlige medlemmer. For regler om idrettslagsallianser gjelder NIFs lov § 10-7. 

(2) 	Idrettslaget er medlem av Norges Skiforbund, Norges Orienteringsforbund, Norges Friidrettsforbund, tilsluttet FNF (Forum for natur og friluftsliv Østfold) og har en samarbeidsavtale med Den norske Turistforeningen (DNT).  For regler om idrettslagets plikt til å være medlem av et særforbund gjelder  NIFs lov § 10-1 (4).

(3)	Idrettslaget er medlem av NIF og dermed tilsluttet Viken Idrettskrets og Halden Idrettsråd 

(4)	For regler om representasjonsrett gjelder NIFs lov § 10-3 (1).

(5) 	For regler om idrettslagets plikt til å overholde overordnede organisasjonsledds regelverk og vedtak gjelder NIFs lov §§ 2-2 og 2-3.

§ 3       Medlemmer

(1) For regler om opptak av medlemmer, utmelding, fratakelse av medlemskap mv. gjelder NIFs lov §§ 10-4 og 10-6.

(2) For idrettslagets plikt til å registrere opplysninger i idrettens medlems- og organisasjonsregister gjelder  forskrift om idrettens medlems- og organisasjonsregister, jf. NIFs lov § 10-5.


§ 4       Kjønnsfordeling

For regler om kjønnsfordeling i styre, utvalg mv. og ved representasjon til årsmøte/ting i 
overordnet organisasjonsledd gjelder NIFs lov § 2-4. 
 
§ 5       Regler om stemmerett, valgbarhet, forslagsrett mv.

For regler om stemmerett, valgbarhet og forslagsrett gjelder NIFs lov §§ 2-5, 2-6 og 2-7. 

§ 6       Inhabilitet

For regler om inhabilitet gjelder NIFs lov § 2-8.  

§ 7       Vedtaksførhet, flertallskrav og protokoll

For regler om vedtaksførhet, flertallskrav og protokoll gjelder NIFs lov § 2-9.

§ 8     	Refusjon av utgifter og godtgjørelse

For regler om refusjon av utgifter og godtgjørelse gjelder NIFs lov § 2-10. 

§ 9     	Regnskap og revisjon mv. 
[bookmark: signatur]
For regler om regnskap og revisjon mv. gjelder NIFs lov §§ 1-7, 2-11, 2-13 og 2-14. 

§ 10     Årsmøtet og årsmøtevalgte organer

(1) Årsmøtet er idrettslagets høyeste myndighet, som avholdes hvert år innen utgangen av mars måned. 

(2) Ordinært og ekstraordinært årsmøte gjennomføres i samsvar med denne lov og NIFs lov §§ 2-15, 2-16, 2-17, 2-19, 2-20.  

(3) Årsmøtets oppgaver:

1. Godkjenne de stemmeberettigede medlemmene
2. Velge dirigent(er) 
3. Velge protokollfører(e)
4. Velge to medlemmer til å underskrive protokollen
5. Godkjenne forretningsorden
6. Godkjenne innkallingen
7. Godkjenne saklisten	
8. Behandle idrettslagets årsberetning
9. Behandle 
a. idrettslagets regnskap
b. styrets økonomiske beretning
c. ev. beretning fra kontrollutvalget 
d. ev. beretning fra engasjert revisor
10. Behandle øvrige saker som fremgår av godkjent sakliste	
11. Fastsette 
a. medlemskontingent på minst kr 50
b. eventuell treningsavgift, eller gi styret fullmakt til å fastsette treningsavgifter
12. Vedta idrettslagets budsjett
13. Behandle idrettslagets organisasjonsplan
14. Velge:

a. Styre med leder, nestleder, økonomiansvarlig, sekretær, lederne for de åtte gruppene. Lederen for idrettslaget velges for ett år, øvrige velges for 2 år. Noen ganger i spesielle tilfeller, kan det være ønske/behov for, å velge en person for ett år
b. Kontrollutvalg med leder og ett medlem
c. Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene
d. Valgkomité med leder, to medlemmer og ett varamedlem
e. Eventuelt øvrige valg i henhold til idrettslagets organisasjonsplan 

15. 	Beslutte om det skal engasjeres revisor til å revidere idrettslagets regnskap. 

Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1. varamedlem, 2. varamedlem osv. 

For regler om stemmegivningen på årsmøtet gjelder NIFs lov § 2-21. 

(4) 	For regler om kontrollutvalget, gjelder NIFs lov § 2-12 

(5) 	For regler om valgkomiteen, gjelder NIFs lov § 2-18.  


§ 11     Idrettslagets styre

(1) 	Idrettslaget ledes og forpliktes av styret, som representerer idrettslaget utad. 

(2) 	Styret er idrettslagets høyeste myndighet mellom årsmøtene, men visse beslutninger kan kun vedtas av årsmøtet iht. § 10 (3) og NIFs lov § 2-22.

(3) 	Forvaltningen av, og tilsynet med, alle deler av idrettslagets virksomhet hører under styret. Styret skal sørge for:
· at idrettslagets formål ivaretas
· forsvarlig organisering av idrettslagets virksomhet og økonomistyring
· at beslutninger fattes i samsvar med overordnete organisasjonsledds regelverk og vedtak, idrettslagets lov og årsmøtets vedtak 
· registrere opplysninger iht. § 3 (2)
· at det oppnevnes en ansvarlig for politiattestordningen, dersom idrettslaget organiserer idrett for mindreårige eller personer med utviklingshemming
· at det oppnevnes en ansvarlig for barneidretten, dersom idrettslaget organiserer barneidrett

(4) 	Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse. 
	
(5) 	Styret skal oppnevne representanter til årsmøter/ting i overordnede organisasjonsledd dersom årsmøtet ikke har valgt representanter. 

(6) 	Styret skal avholde møter når lederen bestemmer det eller minst 2 av styrets medlemmer forlanger det.

§ 12	Grupper

(1) 	Idrettslagets årsmøte kan beslutte å opprette og nedlegge grupper, og hvordan disse skal organiseres og ledes, eventuelt delegere dette til styret. 

(2)	Dersom idrettslagets årsmøte, ved behandlingen av organisasjonsplanen, har vedtatt å opprette grupper med gruppestyrer, gjelder følgende: 

a. Hver gruppe skal ha et gruppestyre på minst tre medlemmer. Gruppestyret velges på årsmøtet eller oppnevnes av styret etter fullmakt fra årsmøtet. 
b. Gruppen bør ha minst ett årlig møte der gruppen diskuterer gruppens økonomi og aktiviteten i gruppen, og forslår kandidater til gruppestyret, samt gir eventuelle innspill til saker som behandles av styret eller årsmøtet.  
c. Gruppestyret konstituerer seg selv, med mindre annet er besluttet av årsmøtet eller av styret etter fullmakt fra årsmøtet.
d. Gruppestyret fastsetter eventuell treningsavgift innenfor rammen av fullmakt gitt av årsmøtet eller styret. 

(3)	Gruppestyrer eller representanter for grupper kan ikke inngå avtaler eller på annen måte forplikte idrettslaget uten fullmakt fra styret eller årsmøtet, og innenfor de rammer som er fastsatt av styret eller årsmøtet. 

§ 13     Lovendring

For regler om lovendring gjelder NIFs lov § 2-2.

 § 14     Oppløsning, utmelding mv.

(1) Idrettslaget kan vedta oppløsning: 
a. ved et enstemmig vedtak om oppløsning på årsmøtet, eller 
b. ved å vedta oppløsning med 2/3 flertall på to påfølgende årsmøter, der det etterfølgende årsmøtet må avholdes minimum tre måneder og maksimum 6 måneder senere.
En forutsetning for et gyldig vedtak om oppløsning, er at idrettslaget skriftlig varsler idrettskrets og særforbund senest 14 dager før idrettslagets årsmøte behandler forslag om oppløsning. 

(2) 	Sammenslutning med andre idrettslag anses ikke som oppløsning av idrettslaget. Vedtak om sammenslutning eller utmelding fra særforbund, og nødvendige lovendringer i tilknytning til dette, fattes med 2/3 flertall av årsmøtet.
 
(3)	For regler om utmelding og tap av medlemskap i NIF gjelder NIFs lov § 10-2. 




















 
INSTRUKSER STYRE OG GRUPPER I TFL – 2024

Avsnitt 1. 	Styret
Avsnitt 2. 	Generelt for alle grupper
Avsnitt 3	Instruks gruppeledere
Avsnitt 4. 	Hovedstyre med grupper
1. Leder

1. Nestleder

1. Økonomileder

1. Sekretær

1. Ertehyttegruppa

1. Vedlikeholdsgruppa

1. Skianlegg-gruppa

1. Løypegruppa

1. Barnas Turlag

1. Turgruppa

1. Budalsvikagruppa

1. Orienteringsgruppa

1. Skigruppa

1. Web-ansvarlig

1. HMS-koordinator
 
Disse retningslinjer kan, der det ikke kommer i konflikt med lovene, forandres av styret. Avvik fra instruksen er ikke tillatt uten styrets godkjennelse.

Avsnitt 1.	Styret:

1.1	Styret består av leder, nestleder, økonomileder, sekretær, samt ledere fra lagets grupper. 
1.2	Styret har ansvaret for økonomien i laget og tar avgjørelser i saker som ikke ligger under noen av gruppestyrene. 
1.3	Styret inngår sponsoravtaler på vegne av laget eller gruppene.
1.4	Styret kan med minst 2/3-flertall, endre vedtak som er gjort i en av gruppene dersom styret mener dette er nødvendig.
1.5	Styret er ansvarlig for årsmøter, jubileumsfester og medlemsmøter.
1.6	Styret er ansvarlig for at det holdes årlig møte med grunneiere og gruppestyrer om kommende aktiviteter.
1.7	Styret er ansvarlig for avtaler og kontrakter vedr. Ertehytta, Skianlegget, Ertekroken og Budalsvika. 
1.8	Styret kan gi enkelte tillatelse til å uttale seg på lagets vegne til presse og lignende i enkeltsaker. 
1.9	Styret er ansvarlig for søknader om støtte fra offentlige etater og andre organisasjoner.
1.10	Styret skal hvert år legge frem budsjetter, som skal godkjennes på ordinært årsmøtet. 
1.11	Styret skal påse at budsjetter følges. 

1.12	Regnskapsåret er fra 1. januar til 31. desember.
0. Styret skal fastsette økonomiske retningslinjer som gruppene skal overholdes.	

0. Styret avgjør fordeling av sponsormidler skaffet til laget.

1.15	Dersom en gruppe overskrider budsjettrammene kan styret gi lån eller tilskudd etter søknad fra gruppen.
1.16	Styret er ansvarlig for at større beslutninger som forandring av lagets styreform eller sammensetning, tilslutning til andre organisasjoner samt større investeringer, blir avgjort på ordinært eller ekstraordinært årsmøte.
1.17	Lønn eller godtgjørelse utenom refundering av utgifter, kan ikke utbetales til medlemmer. Styret kan i spesielle tilfeller gjøre unntak.
1.18	Beslutninger om å gå til rettslig inkasso må tas av styret.
1.19	Styret kan gi leder, økonomileder og regnskapsfører fullmakt til bruk av bank- og postgirokonto. 
1.20	Styremøter skal holdes minst annenhver måned.
1.21	Styret setter opp retningslinjer for henting og fordeling av post.
1.22	All post til TFL skal adresseres til lagets offisielle adresse som er: Postboks 18, 1790 Tistedal. Evnt. Til lagets e-post: leder@tfl.no 
1.23	Alle i styret skal ha nøkler til Ertehytta, kontorer og lagerrom. Styret v/sekretær kan tildele nøkler til andre.
1.24	Lagets sekretær sender innkalling, saksliste og referater fra styremøtene til styremedlemmene.
1.25	Stemmelikhet i hovedstyret avgjøres ved lederens dobbeltstemme.
1.26	Barne- og ungdomsansvarlig er ansvarlig for at laget driver barne- og ungdomsaktiviteter i hht. NIFs regelverk 
1.27	Lagets forskjellige drakter, bestilles via respektive grupper. Bestilling gjøres samlet ved behov.

Avsnitt 2.	Generelt for alle gruppene:
2.1	Gruppene står fritt til å behandle alle saker innenfor sitt fagområde, også økonomiske saker innenfor budsjettrammer eller økonomiske retningslinjer. 
2.2	Hver gruppe har ansvaret for å holde seg innenfor budsjettrammer og økonomiske retningslinjer fra styret. Overskridelser må tas opp med styret snarest mulig. 
2.3	Gruppene er ansvarlig for tillatelse fra grunneiere ved aktivitet som bører dem.	
2.4	Gruppene skal levere forslag til budsjett for egen gruppe.
2.5	Gruppene kan ta inn flere personer i gruppene dersom det er behov for det. Disse skal da følge instruksen.
2.6	Ønsker gruppene selv inntektene på salg ved et arrangement, skal gruppene selv ta ansvar for innkjøp av varer som trengs. Inntekter ved salg av varer fra Ertehytta tilfaller hyttegruppa.
2.7	Stoff som ønskes inn på TFL`s Hjemmeside, må gruppene selv levere til webansvarlig.
2.8	Alle gruppene bør samarbeide om arbeidsoppgaver der det er naturlig og nødvendig	

Avsnitt 3.	Gruppeledere:

3.1	Har ansvaret for at gruppene følger instruks og vedtak.
3.2	Skal påse at arbeidet innen gruppen fordeles likt.
3.3	Har ansvaret for at gruppen følger budsjett og styrets økonomiske retningslinjer. 
3.4	Har ansvaret for innkjøp av nødvendige driftsmidler. Ansvaret kan delegeres til andre i gruppa.
3.5	I tillegg til styrets leder, er det kun gruppens leder som kan uttale seg til presse og lignende innen gruppas fagområde. 

Avsnitt 4.	Medlemmer styre og grupper:
1. STYRETS LEDER; 

1.1 Lederen er ansvarlig for lagets daglige drift og skal følge opp vedtak tatt av styret.

1.2 Lederen skal sette seg inn i de til enhver tid gjeldene lover og regler samt påse at valgte tillitsmenn følger instruksen.
1.3 Lederen har ansvaret for ledelse av styrets møter samt åpning og avslutning av årsmøte.

1.4 Lederen kan ta mindre økonomiske avgjørelser etter spørsmål fra en av gruppene. Lederen kan velge å la styret ta avgjørelsen.

1.5 Lederen kan ikke overprøve en avgjørelse tatt i en av gruppene dersom disse har fulgt instruks, budsjett eller de økonomiske retningslinjene. 

1.6 Lederen er den eneste som kan uttale seg til media på vegne av laget. 

1.7 Leder har ansvar for kontakt med grunneiere rundt lagets hytter.

1.8 Leder er lagets bindeledd med Den Norske Turistforening, og skal påse at samarbeidsavtalen holdes. Påse at skjemaer og rapporter blir sendt inn i rett tid, i samarbeid med Turgruppa, Barnas Turlag og Ertekroken/Budalsvika.

1.9 Stemmelikhet i hovedstyret, avgjøres med leders dobbeltstemme.


2. NESTLEDER:

2.1 [bookmark: _Hlk136160181]  	Nestleder overtar leders oppgaver dersom denne er forhindret fra å utføre disse selv.

2.2  	Nestleder har ansvar for søknader vedr offentlige tilskudd og følge opp disse.

2.3 	Oversikt over søknadsinstans, prosjekt, søknadsdato, søknadsbeløp, innvilget/avslått             
             dato.

2.4     Rapportering av prosjekt med dokumentasjon i samarbeid med økonomileder.

2.5	Nestleder skal jobbe for innhenting av nye sponsorer og oppfølging av samarbeidspartnere, 	eksisterende sponsorer, herunder sponsorer til Skianlegg, Stolpesponsorer, Draktreklame osv.

2.6        Nestleder har ansvar for betalte dugnader.


3. ØKONOMILEDER;

3.1        Økonomileder har ansvaret for lagets økonomiske drift, 

3.2	Økonomileder oppretter tilgang til nødvendige funksjoner i det gjeldende regnskapssystemet i samråd med regnskapsfører.

3.3       Økonomileder må ha tilgang til noen funksjoner i regnskapssystemet for å kunne utføre     
flere arbeidsoppgaver. Opprette kunder/leverandører, attestere og betale fakturaer, utleggsbilag og utbetalinger.

3.4	Informere om den økonomiske situasjonen på styremøte. Motta hovedbok og resultatregnskap hver periode. Informasjon og oppfølging av grupperegnskap.
3.5	 Månedsavslutning med kontering av alle inntektsbilag. Skannes og sendes regnskapssystemet digitalt.

3.6 	Utfakturere i samarbeid med gjeldende grupper: Leie Ertehytta/Skianlegget, treningsavgifter, 	garderobeavgifter, draktreklame, sponsorreklame, stolpereklame, seniortur eller andre arrangement med deltakeravgift.
	
3.7 	Økonomileder har ansvar for budsjett og oppfølging av dette.

3.8 	Økonomileder har ansvar for å hente lagets post.

 
4 SEKRETÆR:

4.1	Sekretær har ansvaret for referater fra styrets møter, årsmøter og medlemsmøter.

4.2	Protokollen fra hvert møte skal godkjennes, evt. på neste møte.

4.3	Sekretær skal annonsere årsmøter/ekstraordinære årsmøter 1 mnd. i forkant i lokalavis og på hjemmeside. Sakspapirer og forslag legges ut på hjemmeside 14 dager før møte.

4.4	Sekretæren skal sende årsberetning, regnskap og oppsett over det nye styret til idrettsorganisasjonene etter hvert årsmøte.

4.5	Sekretæren har ansvaret for medlemskartoteket så som registrering av nye medlemmer, adresseforandringer osv.

4.6	Utfakturere medlems kontingent, garderobeavgift og evnt betalingspåminnelser. 

4.7		Sekretæren skal føre lister over hvilke personer som har nøkler.

4.8	Innkalling med saksliste skal sendes hovedstyrets medlemmer og lederne i gruppestyrene i god tid før møtet. Jfr. Møteregler.


5 Ertehyttegruppa:

[bookmark: _Hlk160606346]5.1	Ertehyttegruppa leder sitter i styret og skal møte med vanlig stemmerett.

5.2	Ertehyttegruppa har ansvaret for drift av Ertehytta, herunder innkjøp, salg, oppsett av hyttevaktlister og utleie. 

5.3	Ertehyttegruppa kan stå for salg ved andre gruppers arrangement på Ertehytta og andre steder dersom vedkommende gruppe ikke ønsker dette selv.

5.4	Ertehyttegruppa skal holde Ertehytta åpent søndager fra september til april. Ved skiføre utvides åpningstilbudet.
5.5	Ertehyttegruppa fastsetter selv priser på varer og utleie. Styret informeres ved endringer.

5.6	Ertehyttegruppa har ansvaret for årlig nissearrangement.

5.7	Ertehyttegruppa har ansvaret for orden og renhold av hytta og toalettene samt vedlikehold av det tekniske utstyret på kjøkkenet.

5.8	Ertehyttegruppa bidrar med vedlikehold av uteområder rundt Ertehytta i samarbeid med Vedlikeholdsgruppa. 

5.9	I tillegg kommer hele avsnitt 2.

5.10 Stemmelikhet i gruppa avgjøres ved lederens dobbeltstemme.

6 VEDLIKEHOLDSGRUPPA:

6.1	Gruppas leder sitter i hovedstyret med vanlig stemmerett.

6.2	Gruppa har ansvaret for orden og vedlikehold av bygninger, utstyr og uteområde tilknyttet Ertehytta. Herunder UHU løypa og aktivitetsbaner.

6.3	Gruppa har felles ansvar med løypegruppa for drift og vedlikehold av lysløypa, felles ansvar for rydding og barmarkspreparering i lysløypa.

6.4	Større reparasjoner legges frem for styret.

6.5	Gruppa har ansvaret for vedlikehold og rydding av snø på veien til og området rundt hytta. Herunder luting av veien.

6.6	Gruppa kaller inn til og leder dugnader når det er nødvendig.

6.7	Gruppa har ansvar for fjerning av søppel og tømming av toaletter.

6.8	Gruppa skal ta de nødvendige forholdsregler for å hindre at vannet fryser i vannledningsnettet.

6.9	Gruppa har ansvar for traktor, renhold og orden i garasjer. 

6.10	Gruppa har anledning til innkjøp av nødvendige reservedeler til traktor og ved større innkjøp eller bestilling reparasjoner, skal styrets leder kontaktes

6.11	I tillegg kommer hele avsnitt 2

6.12	Stemmelikhet i gruppa avgjøres ved lederens dobbeltstemme.


7.	SKIANLEGG-GRUPPA:
7.1	 Gruppas leder sitter i hovedstyret og skal møte med vanlig stemmerett.

7.2	Gruppa har ansvar for vedlikehold av skianlegget med tilliggende materiell og bygningsmasse, herunder treningsrom med utstyr.
	Utarbeide brukermanualer for anleggets maskiner, utstyr og tekniske installasjoner.
             
7.3	Gruppas leder har fullmakt til innkjøp av nødvendig utstyr innenfor gruppas budsjett. Ved større investeringer skal styret (styrets leder) kontaktes.

7.4       Gruppa har ansvar for utleie av skianlegget.

7.5	Gruppa samarbeider med Skigruppa i forhold til deres trening og aktiviteter. Innkaller til møte vedr. 	sportslige hensyn med snøproduksjon og løypelegging.
             
7.6	Gruppa henter inn mannskap til arbeidsoppgaver som følger:
Klargjøre løypetraseer før sesongstart og rydding etter snø-sesongens slutt.
Produksjon og utlegging av snø i løypetraseen, samt sporsetting og løypepreparering i løpet av sesongen.

7.7	I tillegg kommer hele avsnitt 2.
	
7.8	Stemmelikhet i gruppa avgjøres med lederens dobbeltstemme.


8.	LØYPEGRUPPA: 

8.1	Gruppas leder sitter i hovedstyret, og skal møte med vanlig stemmerett.
	
8.2	Gruppa har ansvaret for merking, rydding, bygging av klopper, skilting og oppsetting av kart i stiene og turløypene, samt opprette nye stier/turløyper. Gruppa har ansvar for kontakt og samarbeid med grunneierne langs disse.

8.3	Gruppas arbeidsområde er primært Ertemarka, Ankerfjella, Hallevägen og mellomliggende terreng. Andre områder kan også være aktuelle arbeidsområder i samarbeid med andre idrettsforeninger eller DNT-foreninger.

8.4	Gruppa har felles ansvar med Vedlikeholdsgruppa for drift og vedlikehold av lysløypa, felles ansvar for rydding og barmarkspreparering i lysløypa

8.5	Gruppa har ansvaret for drift og vedlikehold av snøscooter og ansvaret for orden og renhold i garasje for snøscooter.

8.6	Gruppa har anledning til innkjøp av nødvendige reservedeler til snøscooter. Ved større innkjøp eller bestilling reparasjoner, skal styrets leder kontaktes

8.7	Gruppa har ansvar for oppkjøring av lysløypa og turløyper med snøscooteren. Gruppa avgjør når og hvor det skal kjøres opp løyper og setter opp vaktlister.
	Det skal fortrinnsvis prepareres og kjøres spor i lysløypa.

8.8	I tillegg kommer hele avsnitt 2.

8.9	Stemmelikhet i gruppa avgjøres ved lederens dobbeltstemme.

9.	BARNAS TURLAG

9.1	Barnas Turlag sitter ikke i styret, men har en kontaktperson som samarbeider med leder i 	Turgruppa. Kontaktpersonen i Barnas Turlag får referat fra styremøtene o.l fra leder i Turgruppa.

9.2	Barnas Turlag er ansvarlig for tilrettelegging av arrangementer for barn opp til 12 år basert på Den Norske Turistforeningen sitt konsept.

9.3	Barnas Turlag velger selv hvem som skal være kontaktperson av de valgte medlemmene i gruppa.

9.4	Barnas Turlag er ansvarlig for Kom-deg-ut dagen i februar og september, og for nissesøndagen i samarbeid med Ertehyttegruppa. De skal også samarbeide med Turgruppa om Ertemarka Rundt. 

9.5	I tillegg kommer hele avsnitt 2.

10.	TURGRUPPA:

10.1 Turgruppas leder sitter i styret og skal møte med vanlig stemmerett.

10.2 Turgruppa skal arrangere turer, samt være ansvarlig for Ertemarka Rundt i samarbeid    
              med Barnas Turlag. 

10.3 Turgruppas leder skal samarbeide med kontaktperson i Barnas Turlag.

10.4	Turgruppa skal i samarbeid med Leder bistå til at avtalen med DNT holdes, og at skjemaer og rapporter blir sendt inn i rett tid.    
    
10.5 I tillegg kommer hele avsnitt 2.

10.6 Stemmelikhet i gruppa avgjøres ved lederens dobbeltstemme.


11.	BUDALSVIKAGRUPPA

11.1 Gruppas leder sitter i styret og skal møte med vanlig stemmerett.

11.2	Gruppa står ansvarlig for drift av Budalsvika og Ertekroken, vedlikehold, utleie, nøkler, rengjøring, vedforsyning, gass, solcelleanlegg, båt og fjerning av søppel.

11.3	Gruppa fastsetter selv priser for utleie. Ved endringer informeres styret. 
Gruppa oppretter ordensregler i samsvar med DNT sine regler for utleie.

11.4 I tillegg kommer hele avsnitt 2.

11.5 Stemmelikhet i gruppa avgjøres ved lederens dobbeltstemme.


12	ORIENTERINGSGRUPPA

12.1 Gruppas leder sitter i hovedstyret, og skal møte med vanlig stemmerett.

12.2 Oppdatering 2022: Dersom nye, yngre personer ønsker å drive aktivt med
orientering, vises til forrige instruks fra 2005.

12.3 Gruppa: 2 valgte personer har ansvar for turorientering i samarbeid med byens
orienteringsklubber.

12.4 Gruppa er bindeleddet mot Østfold o-krets, Eventor påmeldingsportal, aktive løpere
og lagets o-kart som nå driftes av Halden Skiklubb som har revidert kartet
Skianlegget, Skrefjell-Aspedammen (2016). Ertemarka nord ny revideres i 2022.
TFL har full tilgang til utskrift og bruk av kart.

12.5 Gruppa har ansvaret for (gammelt) idrettsutstyr, postflagg, EKT-poster, o.l. utstyr i
materialrommet og indre kontor.

12.6 Gruppa har ansvaret for drift av badstuanlegg, trimrom, orden og torsdagsvaktliste
på Ertehytta. Renhold utføres av eksternt renholdsfirma.

12.7 I tillegg kommer hele avsnitt 2.

12.8 Stemmelikhet i gruppa avgjøres ved lederens dobbeltstemme.


13.	SKIGRUPPA

13.1	Skigruppas leder sitter i hovedstyret, og skal møte med vanlig stemmerett.

13.2	Gruppa har som overordnet formål å legge til rette for utfoldelse, mestring og ferdighetsutvikling på ski blant lagets medlemmer.
13.3	Gruppa har ansvar for rekruttering av skiløpere, organisering og oppfølging av treningsaktivitet. Planlegging og gjennomføring av renn/idrettskonkurranser som arrangeres i lagets regi, samt for organisatorisk koordinering av aktivitet som nevnt i det foregående vis-à-vis Norsk Idrettsforbund generelt, og Skikretsen/Skiforbundet spesielt.
13.4	Gruppa velger 2 representanter til spesifikt å ivareta idrettslige hensyn som vedrører snøproduksjon, løypepreparering og øvrige anleggsmessige prioriteringer. Disse to representantene har i utgangspunktet møterett, men ikke møteplikt, ved møter som avholdes i kunstsnøgruppa, og skal således innkalles til slike møter.
13.5	Dersom lokale snøforhold, generell oppslutning om konkurranserettet langrenn internt i laget, samt fordeling av utøverne i de ulike aldersklassene tilsier dette, skal Skigruppa årlig arrangere klubbmesterskap i langrenn.
13.6	Gruppa fastsetter selv hvilke regler som til enhver tid skal gjelde mht. kompensasjon av startkontingent og evt. Øvrige utgifter som påløper ved deltagelse i skirenn og/eller andre idrettsarrangementer.									
13.7	Innen gruppa skal det til enhver tid finnes oppdaterte retningslinjer for arrangement av ski- og trimgruppa.
13.8	Gruppa har ansvar for utstyr de disponerer til trening og arrangement.
13.9	Gruppa har også ansvaret for øvrige trimarrangement (f.eks. Ertetrimmen)
13.9	I tillegg kommer hele avsnitt 2.
13.10	Stemmelikhet i gruppa avgjøres ved lederens dobbeltstemme.

14	WEB ansvarlig:
14.1	WEB ansvarlig har oppgaven å legge ut på lagets hjemmeside, tfl.no, nyheter/informasjon om lagets 	aktiviteter, eller andre ting lagets styre/grupper mener at medlemmer og andre bør få informasjon om.
14.2	WEB ansvarlig er den som har kontakt med det firma/organisasjon som til enhver tid har levert 	hjemmesiden.  I noen tilfeller kan det hende at firma/organisasjon vil kreve at lagets hovedleder må 	godkjenne forandringer, som tillegg eller sletting i menyen. I de tilfellene vil leder bli kontaktet av WEB ansvarlig.
14.3	WEB ansvarlig har oppgaven å «rydde» på hjemmesiden for stoff som ikke lenger er aktuelt, som f.eks. forhåndsstoff om arrangementer. Referat fra arrangementer i etterkant bør ligge, ikke minst som historisk stoff!
14.4	Opprydding under de forskjellige gruppers «sider» må gruppene selv komme med forslag på, men det er WEB ansvarlig som utfører jobben.
14.5	WEB ansvarlig har ansvar for at nærbilder av personer som legges ut, må være godkjent av de det gjelder. 	Spesielt bilder av barn må være godkjent av foreldre/foresatte.
14.6	Etter årsmøte, eller andre forandringer i styre og stell, må WEB ansvarlig få nye lister for å bytte ut med de gamle. Det er viktig!
14.7	Det burde være en person til som kunne bistå WEB ansvarlig i de tilfelle denne ikke har mulighet til å utføre sine plikter.
14.8	WEB ansvarlig bør ikke møte på styremøter, men i noen tilfeller kan det være ønskelig! 


15	HMS-koordinator:
15.1	HMS-koordinator bistår leder med å ivareta HMS-ansvaret. 
15.2 	HMS-koordinator skal fungere som rådgiver for styret i HMS-spørsmål.
15.3	Rapportere til styret og holde styret løpende info om vesentlige forhold som angår arbeidet med HMS.
15.4	Videreutvikle HMS-planen i samarbeid med styret.
15.5	HNS-koordinator sitter ikke i styret. Kalles kun inn etter behov

